Euroopa Liidu Teataja L 333 , 29/12/2000 Lk 0049 - 0049



Komisjoni määrus (EÜ) nr 2872/2000, 28. detsember 2000, millega muudetakse määrust (EMÜ) nr 1859/93 impordilitsentside süsteemi kohaldamise kohta kolmandatest riikidest imporditava küüslaugu suhtes EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud määrusega (EÜ) nr 2699/2000, [2] eriti selle artikli 31 lõiget 2, ning arvestades järgmist: (1) Komisjoni 25. märtsi 1997. aasta määruse (EÜ) nr 544/97 (millega võetakse kasutusele teatavatest kolmandatest riikidest imporditud küüslaugu päritolusertifikaadid, [3] viimati muudetud määrusega (EÜ) nr 2520/98 [4]) lisa sisaldab kolmandate riikide loetelu. Kõnealustest riikidest pärit küüslauk lubatakse vabasse ringlusse, kui esitatakse kõnealuste riikide pädevate riigiasutuste poolt väljastatud päritolusertifikaat vastavalt komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92 (millega kehtestatakse ühenduse tolliseadustik), [5] viimati muudetud määrusega (EÜ) nr 2787/2000 [6]) artiklitele 55–65. (2) Määruse (EMÜ) nr 2454/93 artiklitega 63–65 nähakse ette, et asjaomased kolmandad riigid peavad edastama teatava teabe, mis on vajalik ühenduse talituste ja kõnealuste riikide asutuste vahelise halduskoostöö korra väljatöötamiseks. (3) Teatavad määruse (EÜ) nr 544/97 lisas loetletud riigid, täpsemalt Liibanon, Araabia Ühendemiraadid, Vietnam ja Malaisia, ei ole veel komisjonile edastanud määruse (EMÜ) nr 2454/93 artiklitega 63–65 ettenähtud halduskoostöö väljatöötamiseks vajalikku teavet. (4) Komisjoni määrusega (EMÜ) nr 1859/93, [7] viimati muudetud määrusega (EÜ) nr 1662/94, [8] nähakse ette, et küüslauku võib ühenduses vabasse ringlusse lubada asjaomaste liikmesriikide poolt väljastatud impordilitsentside esitamisel. Mitte ühegi kõnealuse määruse sättega ei keelata impordilitsentsi väljastamist küüslaugule, mis on pärit riikidest, kus eespool osutatud halduskoostöö korda ei ole veel välja töötatud. (5) Eespool nimetatust tuleneb pettuseoht importimisel; kõnealuse ohu kõrvaldamiseks tuleb võtta vajalikud meetmed. (6) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1859/93 artiklile 3 lisatakse järgmine lõik: "3. Impordilitsentsi ei või väljastada toodete puhul, mis on pärit määruse (EÜ) nr 544/97 lisas loetletud riikidest, kes ei ole komisjonile edastanud määruse (EMÜ) nr 2454/93 artiklite 63–65 kohaselt ettenähtud halduskoostöö väljatöötamiseks vajalikku teavet. Kõnealust teavet käsitatakse edastatuna määruse (EÜ) nr 544/97 artikliga 3 ettenähtud avaldamise kuupäeval." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. detsember 2000 Komisjoni nimel komisjoni liige Franz Fischler [1] EÜT L 297, 21.11.1996, lk 1. [2] EÜT L 311, 12.12.2000, lk 9. [3] EÜT L 84, 26.3.1997, lk 8. [4] EÜT L 315, 25.11.1998, lk 10. [5] EÜT L 253, 11.10.1993, lk 1. [6] EÜT L 330, 27.12.2000, lk 1. [7] EÜT L 170, 13.7.1993, lk 10. [8] EÜT L 176, 9.7.1994, lk 1. --------------------------------------------------